Alone, Pt. II

Alone, Pt. II on brittiläisnorjalaisen DJ-tuottajan Alan Walkerin sekä yhdysvaltalaislaulajan Ava Maxin musiikkikappale. Sen julkaisivat MER ja Sony Music Entertainment Walkerin "World of Walker"-studioalbumin toisena singlenä 27. joulukuuta 2019. Kappale on jatkoa Walkerin vuonna 2016 julkaisemalle kappaleelle "Alone". Kappaleen ovat sanoittaneet Walker, Erik Smaaland, Markus Arnbekk, Carl Hovind, Fredrik Borch Olsen, Gunnar Greve, Alexander Standal Pavelich, Max, Halvor Folstad, Dag Holtan-Hartwig, Moa Pettersson Hammar ja Øyvind Sauvik. Kappaleen musiikkivideon ohjasi Kristian Berg ja se julkaistiin singlen julkaisupäivänä. Video kuvattiin Quảng Bìnhin maakunnassa Vietnamissa huhtikuussa 2019.

"Alone, Pt. II" oli kaupallisesti kohtalainen menestys, sen päästyä singlelistan kymmenen parhaan joukkoon Belgiassa ja Norjassa sekä kahdenkymmenen parhaan joukkoon Alankomaissa, Suomessa ja Unkarissa. Kappale on myynyt platinaa Puolassa ja Ruotsissa sekä nelinkertaista platinaa Norjassa.

Lähteet

Vuoden 2019 kappaleet
Alan Walkerin kappaleet
Ava Maxin kappaleet